stanford-oval/wikipedia huggingface dataset:
Luna

Luna-ohjelma oli sarja avaruusluotaimia, jotka Neuvostoliitto lähetti Kuuhun vuosina 1959–1976. Luotaimia oli useaa eri tyyppiä: kiertolaisia, laskeutujia, iskeytyjiä ja näytteenhakijoita. Luna 1 oli ensimmäinen kuuluotain. Joukkoon kuului myös kaksi kuukulkijaa.
Virallisesti Luna-ohjelmaan kuului 24 nimettyä luotainta, joista 15 oli menestyksellisiä. Luotaimia laukaistiin kuitenkin huomattavasti enemmän, monet tuheutuivat jo lähdössä tai lennon alkuvaiheessa. Ensimmäistä nimettyä 2. tammikuuta 1959 laukaistua Luna 1:tä edelsi kolme epäonnistunutta laukaisua vuonna 1958.
Luna-luotaimet > Kuukulkijat

Lunohod 1
Lunohod 2
Lunohod 3 ei laukaistu
Aiheesta muualla

Kuvia tai muita tiedostoja aiheesta Luna-ohjelma Wikimedia Commonsissa
Christy, Robert: Exploring the Moon Zarya Info. Arkistoitu 26.12.2012. Viitattu 18.10.2023. (englanniksi) (Internet Archive)
Kypärämäen työväentalo

| Kypärämäen työväentalo |
| --- | --- |

Osoite:  Erämiehenkatu 6
Sijainti:  Jyväskylä
Koordinaatit:  62°14′12.5″N, 25°41′45.6″E
Valmistumisvuosi:  1958 (1962)
Rakennuttaja:  Kypärämäen työväenyhdistys
Omistaja:  Kypärämäen työväenyhdistys
Runkorakenne:  betoni
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kypärämäen työväentalo on Jyväskylässä Kypärämäen kaupunginosassa sijaitseva työväentalo, joka on rakennushistoriallisesti arvokas. Työväentalon omistaa Kypärämäen työväenyhdistys. Talo edustaa kaupunkimaista rakentamista ja kuvastaa niitä muutoksia, joita kaupunkimiljöö aiheuttaa arvomaailmaan. Tiloja vuokraa Kypärämäen työväenyhdistys.
Historia

Kypärämäen työväenyhdistys on perustettu 1950 Kypärämäen asuinalueelle, joka on rakentunut 1940-luvulla. Talon urakoitsija oli Nygren ja alun perin sitä rakennettiin Kypärämäen Urheilutalo Osakeyhtiön nimissä. Mukana oli Jyväskylän työväenyhdistys. Tontti on vuokrattu Jyväskylän kaupungilta vuonna 1951 ja aluetta on saatu lisää vuonna 1961. Talon ensimmäinen vaihe valmistui 1958. Aluksi talo oli lähes pelkästään liiketalo. Vuokralaisina oli mm. kaupungin kirjasto, päiväkoti, posti, parturi-kampaamo, osuusliike Mäki-Matin myymälä ja kioski. Työväenyhdistyksellä oli kellarissa n. 15 neliön suuruinen huone. Vuonna 1961 työväentaloa laajennettiin. Toinen vaihe valmistui vuonna 1962.
Rakennus

Rakennus on kolmikerroksinen betonirunkoinen liike- ja toimitalo, jossa on peltikatto.
Toimintaa työväentalolla

Talossa on liiketiloja ja viiden huoneen järjestötilat ja isännöitsijän asunto. Työväentalo sijaitsee Kypärämäen keskustassa ja se on ollut monien siinä olevien palvelujen ansiosta Kypärämäen keskus. Nykyään talossa toimii mm. seurakunnan perhekerhot.
Kráthis

| Kráthis Κράθις |
| --- | --- |
 Kráthis-joki.
Alkulähde:  Aroánia-vuoret  37°59′13″N, 22°14′02″E
Laskupaikka:  Korintinlahti  38°10′22″N, 22°20′23″E
Maat:   Kreikka
Pituus:  40 km
Kráthis (kreik. Κράθις) on joki, joka virtaa Akhaiassa Peloponnesoksen niemimaalla Kreikassa. Sen pituus on noin 40 kilometriä. Joki saa alkunsa Aroánia-vuorilta läheltä Zaroúchlan kylää ja se laskee Korintinlahteen lähellä Paralía Porovítsiksen ja Kráthin kyliä.
Kráthis-jokea Aroánia-vuorilla.
Pausaniaan mukaan Calabrian Krathis-joki (Crathis) sai nimensä Akhaian Krathiksesta.
Aiheesta muualla

Kuvia tai muita tiedostoja aiheesta Kráthis Wikimedia Commonsissa
Krâchéh

| Krâchéh (ក្រចេះ) Kratié |
| --- | --- |
 Pagodi kaupungissa
 Krâchéh
 Koordinaatit: 12°28′48″N, 106°01′48″E 
Valtio:  Kambodža
Maakunta:  Krâchéh
Infobox OKVirheellinen NIMI-arvo: 
Krâchéh eli Kratié  on kaupunki Kambodžan itäosassa,  Mekong-joen varrella. Se on samannimisen maakunnan pääkaupunki. Vuonna 2008 kaupungissa oli noin 29 000 asukasta.
Mekong-joki on kulkukelpoinen Krâchéhiin asti, ja kaupungista on  sekä vesi- että valtatieyhteys pääkaupunki Phnom Penhiin. Krâchéhin liepeiltä louhitaan liuskekiveä ja kaivetaan valkeaa ja keltaista savea.
Aiheesta muualla

Kuvia tai muita tiedostoja aiheesta Krâchéh Wikimedia Commonsissa
Kupittaan urheiluhalli

Kupittaan urheiluhalli, etualalla rullaluistelurata
Kupittaan urheiluhalli on Turussa Kupittaalla sijaitseva monitoimihalli. Hallissa voi harrastaa yleisurheilua, ammuntaa ja keilailua. Rakennuksessa sijaitsee myös kuntosali. Urheiluhallissa on 170 metriä pitkä kiertävä rata ja yksi 100 metrin suora. Keilahallissa on 16 rataa. Kuntosalissa on kaksi soutulaitetta. Halli valmistui vuonna 1971.
Krâchéh (maakunta)

Maakunnan sijainti kartalla
Kratié on yksi Kambodžan 24 maakunnasta. Se sijaitsee maan itäisessä osassa rajautuen etelässä Kâmpóng Chamin maakuntaan, lännessä Kâmpóng Thumin maakuntaan, pohjoisessa Stŏeng Trêngin maakuntaan, idässä Môndôl Kirin maakuntaan ja kaakossa Vietnamiin. Mekong-joki virtaa maakunnan läpi pohjoisesta etelään noin 140 kilometrin matkan. Kratién maakunnan pinta-ala on 11 094 neliökilometriä ja sen asukasluku oli vuoden 2008 väestönlaskennassa 318 523. Maakunta jakaantuu kuuteen piirikuntaan.
Aiheesta muualla

Kuvia tai muita tiedostoja aiheesta Krâchéh (maakunta) Wikimedia Commonsissa
Kambodžan maakunnat
| --- | --- |
Maakunnat:   Bântéay Méancheăy   Băt Dâmbâng   Kâmpóng Cham  Kâmpóng Chhnăng   Kâmpóng Spœ   Kâmpóng Thum   Kâmpôt  Kândal   Kaôh Kông   Krâchéh  Môndôl Kiri  Ŏtâr Méancheăy  Preăh Vihéar  Poŭthĭsăt   Prey Vêng  Rôtanak Kiri   Siĕm Réab  Stŏeng Trêng  Svay Riĕng   Takêv 
Maakuntatasoiset kunnat:   Kêb  Pailĭn  Phnom Penh  Sihanoukville
LLaMA

LLaMA (Large Language Model Meta AI) on Meta Platformsin (ent. Facebook) Meta AI -tutkimusryhmän kielimalli, joka julkaistiin 24. helmikuuta 2023.
Tutkijoiden mukaan LLaMA päihittää OpenAI:n GPT-3-mallin ja on vertailukelpoinen kehittyneimpien Chinchilla-70B ja PaLM-540B-mallien kanssa.
Meta julkaisee kaikki mallinsa tiedeyhteisön käytettäväksi.
LLaMAsta julkaistiin versiot 7B, 13B, 33B ja 65B parametrin koossa.
Täysi 65B parametrin malli vaatii 130 GB muistia.
LLaMA:sta ei sen julkaisussa julkaistu yleisön käytettävää chatbotia tai vastaavaa ohjelmaa. Viikon kuluessa julkaisusta LLaMa oli vuotanut 4chanille ja Bittorrentilla ladattavaksi.
10. maaliskuuta 2023 bulgarialainen Georgi Gerganov julkaisi "llama.cpp" -ohjelman, jolla kielimallia voi ajaa 64-bittisellä ARM-Mac-läppärillä. Pian se saatiin toimimaan myös Windowsissa, ARM/Linux-alustalla ja Pixel 6 -kännykässä.
Muistin säästämiseksi kielimallin käyttämän neuroverkon painot on kvantisoitava uudelleen. Alkuperäisessä aineistoissa verkon painot on tallennettu 16-bitin tarkkuudella FP16-muodossa. Uudelleenkvantisointi neljän bitin tarkkuuteen säästää huomattavasti tietokoneen muistia, mutta ei heikennä merkittävästi neuroverkon toimintaa.
Stanfordin yliopiston AI-tutkijat kehittivät LLaMA 7B -mallia hienosäätämällä Hugging Facen aineistolla Alpaca-kielimallin. Alpaca kärsii pienestä mallistaan johtuen hallusinoinnista eikä tuloksia ole asianmukaisesti sensuroitu ja se otettiin pian pois koekäytöstä.
IBM:n tutkijoiden julkaisema versio on nimeltään Dromedary.
LLaMan koulutukseen käytetty data on kerätty avoimista lähteistä. RedPajama-projekti pyrkii kokoamaan kielimallin uudelleen käyttäen samaa dataa koulutukseen. Tarkoituksena on luoda "avoimen lähdekoodin" kielimalli, jota voisi vapaasti käyttää eri tarkoituksiin.
Meta julkaisi LLaMa 2:n 18. heinäkuuta 2023. Uusi malli on käytettävissä 7B, 13B ja 30B parametrin koossa. Sen koulutukseen on käytetty 40% enemmän materiaalia. Malli on saatavissa ilmaiseksi tutkimus- ja kaupallisen käyttöön. Kuitenkin malli vaatii erillisen lisenssin merkittävää käyttöä varten, eikä sitä saa käyttää uusien mallien kouluttamiseen. Meta aikoo tarjota mallia Microsoft Azure ja  Amazonin AWS-pilvissä.
Lisäksi Qualcomm ja Meta aikovat tarjota teknologiaa matkapuhelimilla ja PC:llä ajattavaksi vuodesta 2024 lähtien.
Elokuussa 2023 Meta julkaisi Code Llama -mallin, joka on optimoitu ohjelmointitehtävien ratkaisuun ja osaa tuottaa ohjelmakoodia luonnollisen kielen kehotteiden perusteella.
Aiheesta muualla

alpaca-7b-native-enhanced, täysi Alpaca-7b kielimalli ladattavana Hugging Facen palvelimella
Alpaca Electron -ohjelma valmiiksi käännettynä sen käyttämiseen
Lefkoşan alue

| Lefkoşan alue Lefkoşa İlçesi> Alue |
| --- | --- |
 Sijainti
 Koordinaatit: 35°12′N, 33°20′E 
Valtio:   Kypros
Hallintovallan käyttäjä (de facto):   Pohjois-Kyproksen turkkilainen tasavalta
Hallinto:  
 – hallinnollinen keskus:  Lefkoşa
Pinta-ala:  502 km²
Väkiluku (2011):  94 824
Lefkoşan alue (turk. Lefkoşa İlçesi) on yksi Pohjois-Kyproksen turkkilaisen tasavallan kuudesta alueesta. Sen pinta-ala on noin 502 neliökilometriä ja väkiluku 94 824 (vuonna 2011). Alueen hallinnollinen keskus on Lefkoşa eli Nikosia, kreikkalaisittain Lefkosía.
Lefkoşan alue käsittää Pohjois-Kyproksen hallinnassa de facto olevat osat Kyproksen tasavaltaan de jure kokonaan kuuluvista Nikosian alueesta sekä Lárnakan alueesta.
Lefkógeia

| Lefkógeia Λευκόγεια |
| --- | --- |
Valtiot:  Kreikka
Paikkakunta:  Káto Nevrokópi, Dráma, Itä-Makedonia ja Traakia
Koordinaatit:  41°24′02″N, 23°54′45″E
Mittaustietoja
Pinta-ala:  0,9 km²
Tilavuus:  0,013 km³
 fiLefkógeia 
Lefkógeia (kreik. Λευκόγεια, eli (Τεχνητή) Λίμνη Λευκογείων, (Technití) Límni Lefkogeíon, Lefkógeian tekojärvi) on tekojärvi Makedoniassa Pohjois-Kreikassa. Se sijaitsee Káto Nevrokópin kunnassa Dráman alueyksikössä lähellä sille nimensä antanutta Lefkógeian kylää. Järven pinta-ala on noin 0,9 neliökilometriä ja ympäryysmitta noin 8,25 kilometriä.
Lefkógeian tekojärvi rakennettiin patoamalla Mylórema- ja Kryonéri-joet. Padon pituus on 320 metriä ja se valmistui vuonna 1994. Järveen mahtuu noin 13 miljoonaa kuutiometriä vettä.
Lefken alue

| Lefken alue Lefke İlçesi> Alue |
| --- | --- |
 Koordinaatit: 35°07′N, 32°49′E 
Valtio:   Kypros
Hallintovallan käyttäjä (de facto):   Pohjois-Kyproksen turkkilainen tasavalta
Hallinto:  
 – hallinnollinen keskus:  Lefke
Väkiluku (2011):  11 091 1
Lefken alue (turk. Lefke İlçesi) on yksi Pohjois-Kyproksen turkkilaisen tasavallan kuudesta alueesta. Sen väkiluku on 11 091 (2011). Alueen hallinnollinen keskus on Lefke, kreikkalaisittain Léfka.
Lefken alue perustettiin vuonna 2016 erottamalla se Güzelyurtin alueesta. Alue kuuluu de jure Kyproksen tasavallan Nikosian alueeseen.
LCMDF

| LCMDF |
| --- | --- |
 Le Corps Mince de Françoise Pariisissa huhtikuussa 2009.
Tiedot
Toiminnassa:  2006–
Tyylilaji:  elektro, pop, hip hop
Kotipaikka:  Helsinki
Laulukieli:  englanti
Jäsenet:  Emma Kemppainen   Mia Kemppainen  
Entiset jäsenet:  Malin Nyqvist  
Levy-yhtiö:  Sony Music   Heavenly Recordings   Kitsuné Music   Universal Music Ireland Ltd.   New Judas Records   Relentless Records   Suomen Musiikki   Cocoa music  
Aiheesta muualla
Kotisivut
Infobox OKNimi-testi OK: 
LCMDF (aiemmin Le Corps Mince De Françoise) on Helsingissä vuonna 2006 perustettu elektronista poppia ja hip hopia soittava yhtye. Yhtye koostuu kahdesta sisaruksesta, Emma ja Mia Kemppaisesta. Le Corps Mince De Françoise on menestynyt hyvin etenkin Isossa-Britanniassa, Ranskassa ja Saksassa. 
LCMDF on ensimmäinen suomalainen yhtye, joka on ollut mukana New Musical Expressin kiertueella Isossa-Britanniassa. Yhtye esiintyi livenä Ison-Britannian yleisradion BBC Radio 1 -kanavalla vuonna 2011 , ja on työskennellyt maineikkaan brittiläistuottaja Dave "Switch" Taylorin kanssa, joka on tunnettu mm. Major Lazer -yhtyeestä. Vuonna 2015 julkaistu single "Fooled" nousi The Guardian -lehden pop-soittolistan kärkeen
Yhtye ilmoitti maaliskuussa 2010 olevansa duo kosketinsoittaja Malin Nyqvistin jätettyä yhtyeen.
Diskografia > Albumit

Love & Nature (23. helmikuuta 2011)
Diskografia > Singlet & EP:

Ray-Ban Glasses (Suomi, 2008) EP
Bitch of the Bitches (Iso-Britannia, 2009) Single 
 (B-side Pollution)
Something Golden (2009) EP
Gandhi (2010) Maxi-single
Future Me (2011) Promo
Cool and Bored (2011)
Mental Health pt.1 (2012) EP
Mental Health pt.2 (2013) EP
#haters (2013) single
Fooled (2015) single
Procrastination 365 (2015) single
Rookie (2015) single
Another Sucker (2018) single
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut
Lakeudenpuisto

| Lakeudenpuisto |
| --- | --- |
 Lakeudenpuisto kuvattuna etelälaidasta käsin.
Sijainti:  Seinäjoki
Lakeudenpuisto sijaitsee keskeisellä paikalla Seinäjoen keskustassa Aalto-keskuksen ja Torikeskuksen tuntumassa. Lakeudenpuisto sijaitsee Kirkkokadun varrella ja sitä vastapäätä sijaitsee Mannerheimin puisto.
Lakeudenpuisto on laaja ja vapaa nurmi-alue, jossa on järjestetty erilaista ohjelmaa ja tapahtumia. Kesäisin alueella toimii mm. pelivälinelainaamo ja kioskitoimintaa. Lakeudenpuistossa järjestetään perinteisesti Seinäjoen uuden vuoden ilotulitustapahtuma.
Kuvat

Lakeudenpuisto kesäkuussa 2013.
Lakeudenpuisto lokakuussa 2022.
Näkymä Seinäjoen keskustaan lokakuussa 2022.
Laufer

Laufer on muun muassa seuraavien henkilöiden sukunimi:
Berthold Laufer (1874-1934), saksalainen antropologi ja Itä-Aasian tutkija
Hildrun Laufer (s. 1939), itäsaksalainen pituushyppääjä
Walter Laufer (1906-1984), yhdysvaltalainen uimari ja olympiavoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laufer”, voi hakea sivunnimihaulla, laajalla sivunnimihaulla tai tekstihaulla.
LMMS

| LMMS |
| --- | --- |

 Kuvankaappaus ohjelman 0.4.0-version perusnäkymästä.
Kehityshistoria
Vakaa versio:  1.2.2 (4. heinäkuuta 2020) ja 1.3.0-alpha.1 (9. marraskuuta 2020)
Tiedot
Ohjelmistotyyppi:  Musiikkiohjelmisto
Alusta:  Linux ja Windows
Lisenssi:  GNU General Public License
Aiheesta muualla
Verkkosivusto
Versiohallinta
Linux MultiMedia Studio eli LMMS on alustariippumaton vapaa musiikkiohjelmisto. Ohjelmassa on digitaalisen audiotyöaseman ominaisuuksia musiikin tekemiseen.
Ohjelman avulla ääntä voidaan tuottaa syntetisaattoreilla, sampleilla ja ulkoisilla MIDI-laitteilla, ja siinä on laajasti trackereistä, sekvenssereistä ja syntetisaattoreista tuttuja ominaisuuksia ja toimintoja. Ohjelma tukee LADSPA- ja VST-liitännäisiä.
LMMS on saatavilla Linuxille, Microsoft Windowsille ja macOS:lle.
Ominaisuudet

Esimerkkikappale
LMMS:llä luotu chiptune-tyylinen esimerkkikappale, jossa käytetään SID-emulaattoria.
Äänitiedostojen kuunteluohjeet
Song-Editor kappaleiden koostamiseen
Beat+Bassline-Editor rytmien ja bassolinjojen luomiseen
FX-Mixer - mikseri, jossa 64 kanavaa
Piano-Roll sointukulun ja melodioiden muokkaamiseen
Tuki MIDI-koskettimistolle
Automaatioeditori
Useita instrumentteja ja tehosteita:
Sampleri (AudioFileProcessor)
Wavetable-syntetisaattori (BitInvader)
Kick- ja bassorumpusyntetisaattori (Kicker)
Roland TB-303:n monofoninen imitaatio (LB302)
Lyömäsoitinsyntetisaattori (Mallets)
Urkutyylinen syntetisaattori (Organic)
Game Boyn äänipiirin emulointi (FreeBoy)
Commodore 64:n SID-äänipiirien emulointi (SID)
Kolmoisoskillaattori (Triple-Oscillator)
Värähtelevän kielen mallintaja (Vibed)
Useita ZynAddSubFx-esiasetuksia
Yhteensopiva useiden standardien kanssa:
ZynAddSubFx
SoundFont2
VST(i)
LADSPA
GUS-instrumentit (PatMan)
MIDI
MIDI-tiedostojen ja Fruity loops-projektitiedostojen tuominen
Äänitiedostoksi vienti Ogg- ja WAV-tiedostomuotoihin
Aiheesta muualla

Kotisivu (englanniksi)
LMMS Wiki (Arkistoitu – Internet Archive) (englanniksi)
Lammunjärvi

| Lammunjärvi |
| --- | --- |
Valtiot:  Suomi 
Paikkakunta:  Heinävesi
Koordinaatit:  62°25′00″N, 29°06′00″E
Järvinumero:  04.274.1.065
Mittaustietoja
Pinnankorkeus:  110,8 m 
Rantaviiva:  16,926 km 
Pinta-ala:  2,4 km² 
Tilavuus:  0,0112 km³ 
Keskisyvyys:  4,6 m 
Suurin syvyys:  17,6 m 
 fiLammunjärvi 
Lammunjärvi on syvyyssuhteiltaan epäyhtenäinen järvi Heinäveden ja Liperin rajalla Pohjois-Karjalan länsiosassa. Sen pinta-ala on 2,4 neliökilometriä. Etäisyys Joensuusta on 39 kilometriä länsilounaaseen. Järven luoteispuolella sijaitsee Lampu-niminen historiallinen kaskikylä.
Maantiede

Lammunjärven pituus etelästä pohjoiseen on 2,7 kilometriä. Järven etelärannan Kokinniemen itäpuolella sijaitsee kapea Hoikkalahti, joka laajenee etelässä Kokinlahdeksi. Saarten ja niemin halkomassa järvessä ei ole laajaa selkävettä, sen luoteisosan muodostaa Juoneksenlahti ja pohjoisosan Juurikkalahti. Lammunjärvessä on useita pieniä vähintään kymmenmetrisiä syvänteitä. Järven läntiset osat ovat matalampia kuin itäiset osat.
Lammunjärven laajimmat saaret ovat Rietinsaari, Tillikansaari, Lamposaari ja Kalmosaari. Rietinsaari sijaitsee järven matalassa lounaisosassa, ja sen ympärillä on useita pieniä saaria ja luotoja. Lammunjärven rannoilla on metsämaata ja pieniä peltoja. Kokinlahti kaventuu luusuaksi, josta alkaa etelään virtaava Lehmijoki.
Lammunjärven vesitilavuus on 11 152 000 kuutiometriä. Järven ekologinen tila on erinomainen.
Lammunjärvi (04.274.1.065) kuuluu Kermajärven alueeseen (04.274), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe Haukiveden–Kallaveden alue (04.2). Kermajärven alueella on noin 140 vähintään hehtaarin laajuista vakavettä, joista Kermajärvi, Iso-Vihtari ja Suuri Humalajärvi ovat laajimmat. Lammunjärvi on neljänneksi laajin.
Laufenburg

Laufenburg on historiallinen kaupunki, joka on jakaantunut kahtia:
Laufenburg (Saksa)
Laufenburg (Sveitsi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laufenburg”, voi hakea sivunnimihaulla, laajalla sivunnimihaulla tai tekstihaulla.
LD50

LD50 (myös LD50) on aineen myrkyllisyyden mittayksikkö. LD50 on annos, joka tappaa puolet koe-eläimistä kokeen aikana. LD50 on lyhenne englannin kielen ilmauksesta ”Lethal Dose, 50%”. LD50-kokeen kehitti J. W. Trevan vuonna 1927. Tavallisesti LD50 ilmoitetaan tietylle antotavalle ja eläimen ruumiinpainoon suhteutettuna. Esimerkiksi metallisen arseenin LD50-arvo suun kautta rotalla on 763 mg/kg. Kaasumaisille aineille käytetään toksikologiassa myrkyllisyyden mittarina LC50:tä.
Euroopan unionin alueella, myös Suomessa, ainetta pidetään:
erittäin myrkyllisenä, jos sen LD50-arvo on
nieltynä (rotilla) on alle 25 mg/kg tai
ihon kautta (rotilla tai kaniineilla) alle 50 mg/kg
myrkyllisenä, jos sen
LD50-arvo nieltynä on 25–200 mg/kg tai
LD50-arvo ihon kautta 50–400 mg/kg
haitallisena, jos sen
LD50-arvo nieltynä on 200–2000 mg/kg tai
LD50-arvo ihon kautta 400–2000 mg/kg
Esimerkkejä

Oheisessa taulukossa on eräiden aineiden LD50-arvoja.
| Aine | Eläin, antotapa | LD50 | Lähde |
| --- | --- | --- | --- |

| vesi | rotta, suun kautta | &&&&&&&&&&090000.&&&&0090 000 mg/kg |  |
| sakkaroosi (ruokosokeri) | rotta, suun kautta | &&&&&&&&&&029700.&&&&0029 700 mg/kg |  |
| C-vitamiini (askorbiinihappo) | rotta, suun kautta | &&&&&&&&&&011900.&&&&0011 900 mg/kg |  |
| Kadmiumsulfidi | rotta, suun kautta | &&&&&&&&&&&07080.&&&&007 080 mg/kg |  |
| Etanoli (alkoholi) | rotta, suun kautta | &&&&&&&&&&&07060.&&&&007 060 mg/kg |  |
| Natriummolybdaatti | rotta, suun kautta | &&&&&&&&&&&04000.&&&&004 000 mg/kg |  |
| Ruokasuola (natriumkloridi) | rotta, suun kautta | &&&&&&&&&&&03000.&&&&003 000 mg/kg |  |
| Parasetamoli (asetaminofeeni) | rotta, suun kautta | &&&&&&&&&&&01944.&&&&001 944 mg/kg |  |
| THC (tetrahydrokannabinoli, kannabiksen pääasiallinen vaikuttava aine) | rotta, suun kautta | &&&&&&&&&&&01270.&&&&001 270 mg/kg urokset; 730 mg/kg naaraat |  |
| Metallinen arseeni | rotta, suun kautta | &&&&&&&&&&&&0763.&&&&00763 mg/kg |  |
| Kumariini (esiintyy kassiakanelissa ja eräissä muissa kasveissa) | rotta, suun kautta | &&&&&&&&&&&&0293.&&&&00293 mg/kg |  |
| Aspiriini (asetosalisyylihappo) | rotta, suun kautta | &&&&&&&&&&&&0200.&&&&00200 mg/kg |  |
| Kofeiini | rotta, suun kautta | &&&&&&&&&&&&0192.&&&&00192 mg/kg |  |
| Arseenitrisulfidi | rotta, suun kautta | &&&&&&&&&&&&0185.&&&&00185 mg/kg - 6400 mg/kg |  |
| Natriumnitriitti | rotta, suun kautta | &&&&&&&&&&&&0180.&&&&00180 mg/kg |  |
| Kobolttikloridi | rotta, suun kautta | &&&&&&&&&&&&&080.&&&&0080 mg/kg |  |
| Kadmiumoksidi | rotta, suun kautta | &&&&&&&&&&&&&072.&&&&0072 mg/kg |  |
| Nikotiini | rotta, suun kautta | &&&&&&&&&&&&&050.&&&&0050 mg/kg |  |
| Strykniini | rotta, suun kautta | &&&&&&&&&&&&&016.&&&&0016 mg/kg |  |
| Arseenitrioksidi (arsenikki) | rotta, suun kautta | &&&&&&&&&&&&&014.&&&&0014 mg/kg |  |
| Metallinen arseeni | rotta, ihon kautta | &&&&&&&&&&&&&013.&&&&0013 mg/kg |  |
| Natriumsyanidi | rotta, suun kautta | &&&&&&&&&&&&&&06.04400006,44 mg/kg |  |
| Valkoinen fosfori | rotta, suun kautta | &&&&&&&&&&&&&&03.0300003,03 mg/kg |  |
| Elohopea(II)kloridi | rotta, suun kautta | &&&&&&&&&&&&&&01.&&&&001 mg/kg |  |
| Berylliumoksidi | rotta, suun kautta | &&&&&&&&&&&&&&00.05000000,5 mg/kg |  |
| Aflatoksiini B1 (Aspergillus flavus -homeesta) | rotta, suun kautta | &&&&&&&&&&&&&&00.04800000,48 mg/kg |  |
| Alkyylidimetyylibentsalkoniumkloridi (ADBAC) | kala, imeytyneenä | &&&&&&&&&&&&&&00.02800000,28 mg/L |  |
| Australialaisen taipaanin (käärmeen) myrkky | rotta, ihon kautta | &&&&&&&&&&&&&&00.0250000,025 mg/kg |  |
| Risiini | rotta, ruiskeena rotta, suun kautta | &&&&&&&&&&&&&&00.0220000,022 mg/kg 20–30 mg/kg |  |
| Dioksiini (TCDD) | rotta, suun kautta | &&&&&&&&&&&&&&00.0200000,020 mg/kg |  |
| VX (hermokaasu) | ihminen, suun kautta | &&&&&&&&&&&&&&00.&023000,0023 mg/kg (arvio) |  |
| Polonium-210 | ihminen, nieltynä | &&&&&&&&&&&&&&00.&&&0100,00001 mg/kg (arvioitu) |  |
| Botuliini (Botox) | ihminen, suun kautta tai ruiskeena | &&&&&&&&&&&&&&00.&&&&010,000001 mg/kg (arvioitu) |  |
Myrkkyasteikko

Negatiivinen logaritmi antaa yksinkertaistetut arvot tappaville annoksille.
Aiheesta muualla

CCOHS: What is an LD50 and LC50 (englanniksi)
Lapväärtin seurakunta

| Lapväärtin seurakunta> Lappfjärds församling |
| --- | --- |
 Lapväärtin kirkko
Kirkkokunta:  Suomen evankelis-luterilainen kirkko
Hiippakunta:  Porvoon hiippakunta
Rovastikunta:  Närpiön rovastikunta
Perustettu:  1607
Erotettiin:  Närpiön seurakunnasta
Liitetty:  2006
Liitettiin:  Lapväärtin-Kristiinankaupungin seurakuntaan
Pääkirkko:  Lapväärtin kirkko
Infobox OKNimi-testi OK: 
Lapväärtin seurakunta (ruots. Lappfjärds församling) oli Suomen evankelis-luterilaisen kirkon seurakunta, joka toimi Lapväärtissä vuosina 1607–2006. Seurakunta oli yksikielisesti ruotsinkielinen ja kuului Porvoon hiippakuntaan ja Närpiön rovastikuntaan.
Lapväärtti perustettiin aluksi Närpiön emäseurakunnan kappeliseurakunnaksi 1594. Se itsenäistyi omaksi kirkkoherrakunnaksi 1607. Myöhemmin seurakunnasta itsenäistyi omiksi seurakunnikseen Kristiinankaupunki, Isojoki, Siipyy ja Karijoki. Lapväärtin seurakunta yhdistyi Kristiinankaupungin ruotsalaisen ja Siipyyn seurakuntien kanssa Lapväärtin-Kristiinankaupungin seurakunnaksi vuoden 2006 alussa.
Kirkkoherrat

1607–1611: Petrus Thomasson Korpenius
1612–1615: Mattheus Laurentii
1617–1628: Nicolaus Henrici Remannus
1629–1630: Ericus Henrici Ilonus
1634–1635: Johannes Ljungonis
1636–1658: Andreas Magni Kempe
1658–1669: Laurentius Kempe
1673–1687: Johannes Johansson Wazaeus
1688–1701: Johannes Beckman
1703–1711: Jacobus Carolus Werander
1712–1719: Johannes Wendelinus
1721–1736: Ericus Sand
1737–1745: Petter Hällberg
1746–1748: Isaac Henrici Peldan
1752–1785: Jacob Estlander
1786–1807: Rudolf Josef Estlander
1808–1820: Isak Erik Estlander
1824–1854: Jacob Jonas Estlander
1856–1875: Elias Robert Alcenius
1876–1886: Karl Johan Roos
1890–1905: Josef Salem Laurell
1906–1928: Georg Albert Immanuel Laurén
1929–1950: Aksel Gunnar Rancken
1950–: Johan Rafael Lindholm
Kuuluisia miehiä

Kuuluisia miehiä (lat. De viris illustribus) voi viitata seuraaviin teoksiin:
Kuuluisia miehiä, Hieronymuksen kirjoittama elämäkertateos
Kuuluisia miehiä, Cornelius Nepoksen kirjoittama elämäkertateos
Kuuluisia miehiä, Francesco Petrarcan kirjoittama elämäkertateos
Kuuluisia miehiä, Suetoniuksen kirjoittama elämäkertateos
De viris illustribus urbis Romae, elämäkertateos 300-luvulta